Sanjuán privatitza la neteja de platges i adjudica a dit el servici - Diari La Veu
Escriba el número 251981
Sanjuán privatitza la neteja de platges i adjudica a dit el servici
Jordi Mayor: «El final de la transparència és el principi de la corrupció»
El govern de Cullera (PP) ha aprovat en la sessió plenària de juliol celebrada este dimarts la privatització del servici de neteja de platges, concretament en el tram de major afluència turística entre la zona de Los Olivos i el carrer Caminàs dels Hòmens, per als mesos de juliol i agost.
L'alcalde, Ernesto Sanjuán, ha adjudicat a dit esta prestació a l'empresa SAV i a més s'ha negat, tal com li exigien els Socialistes de Cullera, a la creació d'una borsa d'ocupació per a la contractació dels treballadors encarregats d'efectuar el servici i evitar així el temut 'enxufisme' en la selecció de personal, que habitualment practica l'executiu local popular.
La decisió ha comptat amb el vot contrari del Grup Municipal Socialista. El líder de l'oposició, Jordi Mayor, ha denunciat que este procediment dista molt de la transparència i exemplaritat a la qual estan obligades les Administracions públiques.
En eixe sentit, Mayor ha exposat que l'adjudicació s'ha resolt en tan sols 3 dies i, paradoxalment, la concessionària ha començat a prestar el servici —amb els treballadors ja contractats— fins i tot abans que el ple aprovara l'adjudicació. Sobre els criteris per a la selecció de la plantilla de treballadors, el govern municipal no ha donat cap explicació «encara que ens els podem imaginar», ha afirmat el portaveu socialista.
«El principi de la corrupció»
Escriba el número 720370